Suomeni
Maa löytyy köyhä, pohjantähden alle,
 se ompi armas, kallis Suomeni.
 En sitä muihin maihin vaihtaisi
 auringon alla aivan avaralla.

 Tääll’ esi-isät eli kunnialla,
 maan edest’ asein, mielin taisteli:
 on ollut täällä kerran kehtoni
 ja toivon hautaani sen turpeen alla.

 On maailmassa maita kaunihia:
 me rakastamme järvein helmivöitä
 Suomemme ja sen sulo maisemia;

 Sen revontulisia tähtiöitä
 ja meidän muhkeoita kunnaina.
 On Suomi yksi Luojan ihmetöitä.

N[iilo]. E. W[ainio].

Lähde: Turun Kuva-Lehti 9.2.1890.

Niilo E. Wainio
Runot
Turun Kuva-Lehti
1890